《山行入寺一首》
宋代·苏籀

执舆入辇蹷痿几，陟险山农笑却时。
屐齿未常先雍老，翚飞久已见甍楣。
磴扉百步犹流汗，观阁三休岂易追。
浪漫悠悠一鸡肋，角巾东路最平夷。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。